CELEX: 32006R1916
Language: ro
Date: 2006-12-18 00:00:00
Title: Regulamentul (CE) nr. 1916/2006 al Comisiei din 18 decembrie 2006 privind deschiderea și modul de gestionare a contingentelor tarifare comunitare pentru anumiți pești și anumite produse pescărești originare din Albania

Anunţ juridic important

|

32006R1916

Jurnalul Oficial L 365 , 21/12/2006 p. 0078 - 0081

		Regulamentul (CE) nr. 1916/2006 al Comisieidin 18 decembrie 2006privind deschiderea și modul de gestionare a contingentelor tarifare comunitare pentru anumiți pești și anumite produse pescărești originare din AlbaniaCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1616/2006 al Consiliului din 23 octombrie 2006 privind anumite proceduri de punere în aplicare a Acordului de stabilizare și asociere dintre Comunitățile Europene și statele membre ale acestora, pe de o parte, și Republica Albania, pe de altă parte, precum și a Acordului interimar între Comunitatea Europeană și Republica Albania [1], în special articolul 2,întrucât:(1) Un acord de stabilizare și asociere dintre Comunitățile Europene și statele membre ale acestora, pe de o parte, și Republica Albania, pe de altă parte [2], denumit în continuare "acord de stabilizare și asociere", s-a semnat la Luxemburg la 12 iunie 2006. Acordul de stabilizare și asociere este în curs de ratificare.(2) La 12 iunie 2006, Consiliul a încheiat un acord interimar privind comerțul și aspectele legate de comerț dintre Comunitatea Europeană, pe de o parte, și Republica Albania, pe de altă parte [3], denumit în continuare "acord interimar". Acordul interimar are ca obiectiv punerea în aplicare cât mai rapidă a dispozițiilor comerciale și a aspectelor legate de comerț prevăzute de acordul de stabilizare și asociere. Acordul interimar intră în vigoare la 1 decembrie 2006.(3) Acordul de stabilizare și asociere și acordul interimar prevăd că anumiți pești și anumite produse pescărești originare din Albania pot fi importate în Comunitate, în limitele contingentelor tarifare comunitare, cu drept vamal redus sau drept vamal zero.(4) Contingentele tarifare comunitare prevăzute de acordul de stabilizare și asociere și de acordul interimar sunt anuale și acoperă o perioadă nedeterminată. Este necesar să se prevadă dispoziții privind deschiderea și modul de gestionare a acestor contingente tarifare.(5) În conformitate cu articolul 308a din Regulamentul (CEE) nr. 2454/93 al Comisiei de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar [4], este necesar să se prevadă ca sistemul care trebuie aplicat gestionării contingentelor tarifare să fie cel prevăzut de Regulamentul (CEE) nr. 2454/93.(6) Este necesar ca statele membre să asigure accesul egal și continuu al tuturor importatorilor comunitari la contingentele tarifare și aplicarea neîntreruptă a nivelurilor vamale prevăzute pentru contingente tuturor importurilor de produse în cauză în toate statele membre până la epuizarea contingentelor. Pentru a asigura eficiența gestionării comune a acestor contingente, statele membre ar trebui să fie în măsură să extragă din volumele contingentelor cantitățile necesare corespunzătoare importurilor efective. Gestionarea ar trebui să se desfășoare în strânsă cooperare între statele membre și Comisie. Aceasta din urmă ar trebui să fie în măsură să monitorizeze nivelul de utilizare a contingentelor și să informeze statele membre în consecință. Din motive de rapiditate și eficiență, comunicarea dintre statele membre și Comisie ar trebui să se efectueze, în măsura în care este posibil, pe cale electronică.(7) În conformitate cu acordul de stabilizare și asociere și cu acordul interimar, este necesar ca volumele contingentelor pentru anul 2006 să se stabilească pe baza totalului volumelor contingentelor de bază specificate în anexa III la acordurile menționate.(8) Prezentul regulament ar trebui să se aplice la data intrării în vigoare a acordului interimar și ar trebui să rămână în aplicare după intrarea în vigoare a acordului de stabilizare și asociere.(9) Măsurile prevăzute de prezentul regulament sunt conforme cu avizul Comitetului Codului Vamal,ADOPTĂ PREZENTUL REGULAMENT:Articolul 1(1) Produsele originare din Albania și enumerate în anexă, care sunt puse în liberă circulație în Comunitate, beneficiază de drept vamal redus sau de drept vamal zero, la nivelurile și în limitele contingentelor tarifare comunitare anuale specificate în anexa menționată.Aceste produse sunt însoțite de o dovadă de origine în conformitate cu Protocolul nr. 4 la acordul de stabilizare și asociere și la acordul interimar.(2) Fiecare stat membru garantează importatorilor de produse menționate la alineatul (1) accesul egal și neîntrerupt la contingentele tarifare atâta timp cât soldul volumului contingentului în cauză permite acest lucru.Articolul 2(1) Contingentele tarifare menționate la articolul 1 sunt gestionate de către Comisie în conformitate cu articolele 308a, 308b și 308c din Regulamentul (CEE) nr. 2454/93.(2) Comunicările referitoare la gestionarea contingentelor tarifare între statele membre și Comisie se transmit, în măsura în care este posibil, pe cale electronică.Articolul 3(1) Volumul contingentelor tarifare individuale pentru preparatele sau conservele de hamsii (anșoa) menționate în anexă la numărul de ordine 09.1505 poate fi crescut în fiecare an și pentru prima dată în 2007 până când volumul anual al contingentului ajunge la 1600 tone sau părțile convin să aplice alte dispoziții.(2) Creșterea anuală menționată la alineatul (1) se poate aplica doar în cazul în care s-a utilizat cel puțin 80 % din volumul deschis în cursul anului anterior.Articolul 4Prezentul regulament intră în vigoare în a treia zi de la data publicării în Jurnalul Oficial al Uniunii Europene.Se aplică de la 1 decembrie 2006.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 18 decembrie 2006.Pentru ComisieLászló KovácsMembru al Comisiei[1] JO L 300, 31.10.2006, p. 1.[2] Nepublicat încă în Jurnalul Oficial.[3] JO L 239, 1.9.2006, p. 1.[4] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 402/2006 al Comisiei (JO L 70, 9.3.2006, p. 35).--------------------------------------------------ANEXĂFără a aduce atingere normelor de interpretare a Nomenclaturii Combinate, formularea descrierii produselor trebuie considerată ca având doar o valoare indicativă, regimul preferențial fiind determinat, în contextul prezentei anexe, de domeniul de aplicare al codurilor NC. În cazul în care codul NC este precedat de "ex", regimul preferențial trebuie determinat în același timp prin aplicarea codului NC și prin cea a descrierii corespunzătoare.PEȘTE ȘI PRODUSE PESCĂREȘTINr. de ordine | Cod NC | Subdiviziune TARIC | Descriere | Volumul contingentului | Nivelul dreptului |09.1500 | 03019110 | | Păstrăv (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache și Oncorhynchus chrysogaster): viu; proaspăt sau refrigerat; congelat; uscat, sărat sau în saramură, afumat; fileuri și altă carne de pește; făină, pudră și pelete, proprii alimentației umane | De la 1 decembrie 2006 până la 31 decembrie 2006: 50 tone De la 1 ianuarie până la 31 decembrie 2007 și pentru fiecare din anii următori: 50 tone | Scutire |03019190 | |03021110 | |03021120 | |03021180 | |03032110 | |03032120 | |03032180 | |03041015 | |03041017 | |ex03041019 | 40 |ex03041091 | 10 |03042015 | |03042017 | |ex03042019 | 50 |ex03049010 | 11, 17, 40 |ex03051000 | 10 |ex03053090 | 50 |03054945 | |ex03055980 | 61 |ex03056980 | 61 |09.1501 | 03019300 | | Crap: viu; proaspăt sau refrigerat; congelat; uscat, sărat sau în saramură, afumat; fileuri și altă carne de pește; făină, pudră și pelete, proprii alimentației umane | De la 1 decembrie 2006 până la 31 decembrie 2006: 20 tone De la 1 ianuarie până la 31 decembrie 2007 și pentru fiecare din anii următori: 20 tone | Scutire |03026911 | |03037911 | |ex03041019 | 30 |ex03041091 | 20 |ex03042019 | 40 |ex03049010 | 16 |ex03051000 | 20 |ex03053090 | 60 |ex03054980 | 30 |ex03055980 | 63 |ex03056980 | 63 |09.1502 | ex03019990 | 80 | Dințos și specii de pageli (Dentex dentex și Pagellus spp.): viu; proaspăt sau refrigerat; congelat; uscat, sărat sau în saramură, afumat; fileuri și altă carne de pește; făină, pudră și pelete, proprii alimentației umane | De la 1 decembrie 2006 până la 31 decembrie 2006: 20 tone De la 1 ianuarie până la 31 decembrie 2007 și pentru fiecare din anii următori: 20 tone | Scutire |03026961 | |03037971 | |ex03041038 | 80 |ex03041098 | 77 |ex03042094 | 50 |ex03049097 | 82 |ex03051000 | 30 |ex03053090 | 70 |ex03054980 | 40 |ex03055980 | 65 |ex03056980 | 65 |09.1503 | ex03019990 | 22 | Lavrac (Dicentrarchus labrax): viu; proaspăt sau refrigerat; congelat; uscat, sărat sau în saramură, afumat; fileuri și altă carne de pește; făină, pudră și pelete, proprii alimentației umane | De la 1 decembrie 2006 până la 31 decembrie 2006: 20 tone De la 1 ianuarie până la 31 decembrie 2007 și pentru fiecare din anii următori: 20 tone | Scutire |03026994 | |ex03037700 | 10 |ex03041038 | 85 |ex03041098 | 79 |ex03042094 | 60 |ex03049097 | 84 |ex03051000 | 40 |ex03053090 | 80 |ex03054980 | 50 |ex03055980 | 67 |ex03056980 | 67 |09.1504 | 16041311 16041319 ex16042050 | 10, 19 | Preparate și conserve de sardine | De la 1 decembrie 2006 până la 31 decembrie 2006: 100 tone De la 1 ianuarie până la 31 decembrie 2007 și pentru fiecare din anii următori: 100 tone | 6 % |09.1505 | 16041600 16042040 | | Preparate și conserve de hamsii (anșoa) | De la 1 decembrie 2006 până la 31 decembrie 2006: 1000 tone De la 1 ianuarie până la 31 decembrie 2007 și pentru fiecare din anii următori: 1000 tone [1] | Scutire |[1] De la 1 ianuarie 2007, volumul anual al contingentului urmează să crească cu 200 tone, cu condiția ca cel puțin 80 % din contingentul anului anterior să se fi utilizat până la 31 decembrie din anul respectiv. Acest mecanism se aplică până când se ajunge la un volum anual al contingentului de 1600 tone sau părțile convin să aplice alte dispoziții.--------------------------------------------------